**Hubungan Korea Utara–Palestin** merujuk kepada hubungan dua hala antara Korea Utara dan Palestin. Korea Utara telah lama menganggap Israel sebagai "satelit imperialis" dan mengiktiraf kedaulatan Palestin ke atas semua wilayah yang dipegang oleh Israel, tidak termasuk Bukit Golan, ditakluki dari Syria pada tahun 1967 dan diilhakkan pada tahun 1981, yang dianggap sebagai Wilayah Syria oleh masyarakat antarabangsa, termasuk Korea Utara.

Sejarah
-------

Hubungan Korea Utara dengan Pertubuhan Pembebasan Palestin bermula pada tahun 1966. Kim Il Sung dan Yasser Arafat mempunyai hubungan yang sangat rapat dan Korea Utara memberikan bantuan kepada rakyat Palestin. Sokongan Korea Utara untuk PPP bermula pada 1970-an dan termasuk bekalan sejumlah kecil senjata dan bantuan ketenteraan. Senjata Korea Utara di Timur Tengah termasuk bantuan kepada beberapa puak kiri dan gerakan revolusi seperti PPP dan Barisan Rakyat untuk Pembebasan Palestin dan Barisan Demokratik untuk Pembebasan Palestin. Senjata dan bantuan Korea Utara kepada puak-puak Palestin diteruskan sehingga pembukaan China di bawah Deng Xiaoping dan reformasi politik di Kesatuan Soviet di bawah Mikhail Gorbachev semasa 1980-an.

Selepas kejatuhan Kesatuan Soviet, penglibatan Korea Utara dalam konflik Palestin-Israel merosot dan Korea Utara beralih daripada pengeksportan revolusi kepada pragmatisme. Sejak itu Korea Utara terus menyokong perjuangan Palestin dan mengutuk sekeras-kerasnya setiap tindakan Israel di rantau ini. Semasa Perang Gaza (2008–09), Korea Utara mengutuk keras tindakan Israel. Jurucakap Kementerian Luar Negeri mengecam pembunuhan orang awam yang tidak bersenjata dan menyebutnya sebagai jenayah terhadap kemanusiaan serta ancaman kepada Proses Kedamaian Timur Tengah. Di dewan Perhimpunan Agung PBB, wakil tetap Korea Utara Sin Son-ho berkata bahawa Korea Utara "menyokong penuh perjuangan rakyat Palestin untuk mengusir penceroboh Israel dari wilayah mereka dan memulihkan hak mereka untuk menentukan nasib sendiri."

Selepas rampasan armada Gaza 2010, Kementerian Luar Negeri Korea Utara menggelar serangan itu sebagai "jenayah terhadap kemanusiaan" yang dilakukan di bawah bimbingan Amerika Syarikat. Kenyataan Korea Utara itu juga menyatakan sokongan penuh terhadap penentuan nasib sendiri orang Arab Palestin.

Semasa konflik Israel–Gaza 2014, pada 15 Julai, Kementerian Luar Negeri mengeluarkan kenyataan iaitu: "Kami mengecam keras pembunuhan kejam oleh Israel terhadap ramai rakyat Palestin yang tidak berdaya melalui serangan ketenteraan tanpa pandang bulu ke atas kawasan kediaman yang aman di Palestin kerana ia ialah jenayah kemanusiaan yang tidak boleh diampuni."

Pada 2023, Korea Utara menyokong Palestin dalam perang Israel–Hamas 2023.

Lihat juga
----------

* Hubungan Korea Utara-Israel
* Hubungan luar Korea Utara
* Hubungan luar Palestin

Rujukan
-------

1. ↑  Haggard, M (1965). "North Korea's International Position". *Asian Survey*. California, United States: University of California Press. **5** (8): 375–388. doi:10.2307/2642410. ISSN 0004-4687. JSTOR 2642410. OCLC 48536955.
2. ↑  Ramani, Samuel (3 May 2017). "Why Did North Korea Just Threaten Israel?". *The Diplomat*. Dicapai pada 16 October 2023.
3. ↑   (Laporan). 2015. Missing or empty `|title=` (bantuan)
4. ↑  "North Korea-Relations with the Third World". Diarkibkan daripada yang asal pada 2009-09-17. Dicapai pada 2010-12-10.
5. ↑  "DPRK denounces Israel for bombarding Gaza". *Xinhua News Agency*. 2008-12-30. Diarkibkan daripada yang asal pada 2014-02-19.
6. ↑  News From Korean Central News Agency Of Dprk Diarkibkan 2009-09-10 di Wayback Machine. Kcna.co.jp. Retrieved on 2010-06-19.
7. ↑  "조선중앙통신". Diarkibkan daripada yang asal pada 2017-03-04. Dicapai pada 2014-08-14.
8. ↑  Hindustan Times. North Korea blames Israel for causing bloodshed in Gaza. Retrieved on 15 Oct. 2023
Templat:Foreign relations of North Korea

| * l
* b
* s
Negara Palestin Hubungan luar negeri Negara Palestin |
| --- |
| Afrika | 
* Afrika Selatan
* Algeria
* Burkina Faso
* Libya
* Maghribi
* Mesir
* Republik Sahrawi
* Sudan
* Tanzania

 | Jata Palestin |
| Amerika | 
* Amerika Syarikat
* Argentina
* Brazil
* Chile
* Cuba
* El Salvador
* Honduras
* Kanada
* Mexico
* Peru
* Uruguay
* Venezuela

 |
| Asia | 
* Arab Saudi
* Armenia
* Azerbaijan
* Bangladesh
* Bahrain
* China
* Emiriah Arab Bersatu
* Georgia
* India
* Indonesia
* Iran
* Iraq
	+ Kawasan Kurdistan
* Israel
* Jepun
* Jordan
* Korea Utara
* Lubnan
* Kazakhstan
* Malaysia
* Pakistan
* Sri Lanka
* Syria
* Thailand
* Turki
* Vietnam
* Yaman

 |
| Eropah | 
* Albania
* Austria
* Belarus
* Belgium
* Bosnia dan Herzegovina
* Bulgaria
* Cyprus
* Denmark
* Jerman
* Yunani
* Hungary
* Iceland
* Ireland
* Itali
* Luxembourg
* Malta
* Montenegro
* Norway
* Poland
* Portugal
* Romania
* Rusia
* Serbia
* Slovakia
* Sepanyol
* Sweden
* Takhta Suci
* Ukraine
* United Kingdom

 |
| Pertikaian | 
* Konflik Israel–Palestin
* Keganasan politik Palestin
	+ Konflik Fatah–Hamas

 |
| Hubungan multilateral | 
* Liga Arab
* Kesatuan Eropah
* Pergerakan Negara-Negara Berkecuali
* Pertubuhan Bangsa-Bangsa Bersatu (Resolusi Majlis Keselamatan)

 |
| Topik berkaitan | 
* Kementerian Luar Negeri dan Ekspatriat
* Misi diplomatik / di Palestin
* Pengiktirafan kenegaraan
* Status undang–undang
* Palestin 194
* Hubungan luar Hamas

 |